Document ID: 31997D0100

NEUVOSTON PÄÄTÖS,
tehty 20 päivänä tammikuuta 1997,
Euroopan unionista tehdyn sopimuksen J.3 artiklan perusteella hyväksytystä, kaksikäyttötuotteiden viennin valvontaa koskevasta yhteisestä toiminnasta tehdyn päätöksen 96/613/YUTP muuttamisesta (97/100/YUTP)
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen J.3 artiklan,
ottaa huomioon Lissabonin Eurooppa-neuvoston 26 ja 27 päivänä kesäkuuta 1992 antamat yleiset suuntaviivat,
ottaa huomioon kaksikäyttötuotteiden viennin valvontaa koskevasta yhteisestä toiminnasta, jonka neuvosto on hyväksynyt Euroopan unionista tehdyn sopimuksen J.3 artiklan perusteella, tehdyn päätöksen 94/942/YUTP muuttamisesta 22 päivänä lokakuuta 1996 tehdyn neuvoston päätöksen 96/613/YUTP (1),
ottaa huomioon kemiallisten aseiden kehittämisen, valmistamisen, varastoimisen ja käyttämisen kieltämisestä ja niiden hävittämisestä tehdyn yleissopimuksen, joka avattiin allekirjoittamista varten Pariisissa 13 päivänä tammikuuta 1993 ja jonka kaikki jäsenvaltiot ovat allekirjoittaneet,
sekä katsoo, että
päätöksen 96/613/YUTP liitteissä I ja IV olevat tuoteluettelot olisi ajantasaistettava,
ON PÄÄTTÄNYT SEURAAVAA:
1 artikla
1. Muutetaan päätöksen 96/613/YUTP liitteessä I oleva, kyseisen päätöksen 1 artiklassa ja kaksikäyttötuotteiden vientiä koskevan yhteisön valvontajärjestelmän käyttöön ottamisesta 19 päivänä joulukuuta 1994 annetun neuvoston asetuksen (EY) N:o 3381/94 (2) 3 artiklan 1 kohdassa tarkoitettu luettelo kaksikäyttötuotteista tämän päätöksen liitteen I mukaiseksi.
2. Muutetaan päätöksen 96/613/YUTP 4 artiklassa ja asetuksen (EY) N:o 3381/94 19 artiklan 1 kohdan b alakohdassa tarkoitettu liite IV tämän päätöksen liitteen II mukaiseksi.
2 artikla
Tämä päätös julkaistaan virallisessa lehdessä.
3 artikla
Tämä päätös tulee voimaan päivänä, jona se julkaistaan.
Sitä sovelletaan 29 päivästä huhtikuuta 1997.
Tehty Brysselissä 20 päivänä tammikuuta 1997.

Labels: 7
3
5